จับตา MINT วิ่งแรง! เปิดงบ Q3 พลิกกำไร 4.6 พันลบ. ดีเกินคาด
จับตา MINT วิ่งแรง! เปิดงบไตรมาส 3/65 ดีเกินคาด พลิกกำไร 4.6 พันลบ. จากปีก่อนขาดทุน 435.56 ลบ. รับท่องเที่ยวฟื้น หนุนทุกธุรกิจขยายตัว ส่วนงวด 9 เดือนพลิกกำไร 2.38 พันลบ. จากปีก่อนขาดทุน 1.16 หมื่นลบ.
จับตา MINT วิ่งแรง! เปิดงบ Q3  ดีเกินคาด พลิกกำไร 4.6 พันลบ. รับท่องเที่ยวฟื้น หนุนทุกธุรกิจขยายตัว ส่วนงวด 9 เดือนพลิกกำไร 2.38 พันลบ.
10 พ.ย. 2565

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

ทั้งนี้เป็นผลมาจากบริษัทฯ มีรายได้จากการดำเนินงาน 34,962 ล้านบาท เติบโตร้อยละ 77 จากช่วงเดียวกันของปีก่อน โดยผลการดำเนินงานของธุรกิจโรงแรมในทุกภูมิภาคได้รับแรงผลักดันจากความต้องการในการเดินทางที่แข็งแกร่ง ในขณะที่การดำเนินงานของธุรกิจร้านอาหารและธุรกิจไลฟ์ สไตล์ได้รับแรงผลักดันจากจำนวนลูกค้าที่เพิ่มขึ้นจากสภาพแวดล้อมทางธุรกิจที่ปรับตัวดีขึ้น
ขณะที่ก่อนหน้านี้บล.ดาโอ (ประเทศไทย) ระบุในบทวิเคราะห์ว่า มีมุมองบวกต่อ MINT โดย NH บริษัทลูกของ MINT ที่เป็นโรงแรมที่ยุโรป ได้ประกาศกำไรสุทธิไตรมาส 3/65 สูงถึง 2.6 พันล้านบาท จึงคาดการณ์ว่าจะส่งผลให้กำไรสุทธิของ MINT ในไตรมาส 3/65 มีโอกาสออกมาที่ระดับราว 2-2.5 พันล้านบาท ซึ่งมากกว่าตลาดคาดกันที่ 1.3 พันล้านบาท และทางฝ่ายวิจัยคาดที่ 1.6 พันล้านบาท
ส่วนบล.ทรีนีตี้ ระบุในบทวิเคราะห์ว่า คาด MINT จะรายงานกำไรสุทธิไตรมาส 3/65 ที่ 1.58 พันล้านบาท และสามารถพลิกมีกำไรจากขาดทุน 435.60 ล้านบาท ในไตรมาส 3/64
อนึ่งราคาหุ้น MINT ปิดตลาดภาคเช้าวันนี้ (10 พ.ย.) ที่ระดับ 29.50 บาท บวก 0.50 บาท หรือ 1.72% สูงสุดที่ระดับ 29.50 บาท ต่ำสุดที่ระดับ 28.75 บาท ด้วยมูลค่าซื้อขาย 316.36 ล้านบาท